Document ID: 31991R0338

ΚΑΝΟΝΙΣΜΟΣ ( ΕΟΚ ) αριθ . 338/91 ΤΟΥ ΣΥΜΒΟΥΛΙΟΥ της 5ης Φεβρουαρίου 1991 για τον καθορισμό της κοινοτικής τυποποιημένης ποιότητας των νωπών ή διατηρημένων με απλή ψύξη σφαγίων προβατοειδών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3013/89 του Συμβουλίου της 25ης Σεπτεμβρίου 1989 για την κοινή οργάνωση της αγοράς στον τομέα του προβείου και αιγείου κρέατος ( 1 ), και ιδίως το άρθρο 4 παράγραφος 2,
την πρόταση της Επιροπής,
Εκτιμώντας :
ότι το άρθρο 4 παράγραφος 1 του κανονισμού ( ΕΟΚ ) αριθ . 3013/89 απαιτεί να διαπιστώνεται στις αντιπροσωπευτικές αγορές της Κοινότητας μια μέση εβδομαδιαία, σταθμισμένη τιμή των νωπών ή διατηρημένων με απλή ψύξη σφαγίων προβατοειδών με βάση τις τιμές που διαπιστώνονται στην ή στις αντιπροσωπευτικές αγορές κα'θε ζώνης αναφοράς για την τυποποιημένη κοινοτική ποιότητα νωπών ή διατηρημένων με απλή ψύξη σφαγίων προβατοειδών -
ότι θα πρέπει συνεπώς να καθορισθεί η τυποποιημένη ποιότητα - ότι ο ορισμός αυτός πρέπει να περιλαμβάνει κριτήρια όπως η ηλικία, το βάρος και η περιεκτικότητα σε λίπος - ότι ο ορισμός αυτός θα πρέπει να περιοριστεί στα αρνιά που προέρχονται από εκμεταλλεύσεις ειδικευμένες στην παραγωγή προβείου κρέατος και κατά συνέπεια να αποκλεισθούν οι εκμεταλλεύσεις που διαθέτουν στο εμπόριο γαλακτοπαραγωγά πρόβατα και γαλακτοκομικά προϊόντα με βάση το πρόβειο γάλα -
ότι η Επιτροπή βρίσκεται στο στάδιο της συγκεντρώσεως αρκετά επακριβών στατιστικών στοιχείων όσον αφορά την κατανομή του ζωικού κεφαλαίου των ελαφρών αρνιών αφενός και των βαριών αρνιών αφετέρου - ότι, επιπλέον, προετοιμάζει προτάσεις όσον αφορά τον καθορισμό της κοινοτικής κατατάξεως των σφαγίων - ότι εκ του γεγονότος αυτού ενδείκνυται μεταγενέστερη αναθεώρηση της διατάξεως της τυποποιημένης ποιότητας -
ότι θα πρέπει, ως εκ τούτου, να προβλεφθεί μια περιορισμένη εφαρμογή του ορισμού της τυποποιημένης ποιότητας μέχρι να καθορισθούν οι κοινοτικοί κανόνες κατατάξεως των σφαγίων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Η κοινοτική τυποποιημένη ποιότητα νωπών ή διατηρημένων με απλή ψύξη σφαγίων προβατοειδών, που αναφέρεται στο άρθο 4 παράγραφος 1 του κανονισμού ( ΕΟΚ ) αριθ . 3013/89, αφορά αρνιά ηλικίας μικρότερης του ενός έτους κατά την ημερομηνία της σφαγής, με κατάλληλη περιεκτικότητα σε λίπος και πραγματικό ή εκτιμώμενο βάρος σφαγίου τουλάχιστον 12 χιλιόγραμμα . Άρθρο 2
Ο παρών κανομισμός αρχίζει να ισχύει την ημέρα της δημοσίευσης του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται για τη διάρκεια των περιόδων εμπορίας 1991 και 1992 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 5 Φεβρουαρίου 1991 .

Labels: 3
17
6